Eurovision
Eurovision, wekî Ewrovîzyon jî tê naskirin, navê saziya Yekbûyîna Rêxistinên Radyo û Televîzyonên Ewropayê (bi îngilîzî: European Broadcasting Union - EBU) ye. Di sala 1951an de li bajarê Jenevê ji bo danûstendinên bernameyên radyo û televîzyonê hatiye avakirin. Berî weşanên Eurovisionê logoya Eurovisionê û beyta Eurovisionê (ya ku ji destpêka strana Te Deum ya Marc-Antoine Charpentier pêk tê) destpê dikin. Di yekem weşana fermî ya Eurovisionê de Mîhrîcana Nergîzê ya Montreux di roja 6ê hezîrana 1954an de hatiye weşandin. Li navenda EBU (European Broadcasting Union) ya li Jenevê bi rêya kanaleke taybet danûstendina nûçe û weşanan pêk tê. Bi vî rengî hemû kanalên endamê EBU malzemeyên xwe bi hev re parvedikin.